岑寧童，係香港女藝人，工作主要係做副導演，亦有幕前演出。佢阿爸阿媽係資深製作人岑建勳同前港姐冠軍謝寧，而歌手岑寧兒係佢同父異母嘅家姐。岑寧童曾經喺紐約修讀電影課程，之後去台灣參與幕前幕後工作，後返港自由身演出多個廣告拍攝，亦係viutv《理想國》嘅副導演，其後跟隨杜琪峰繼續其導演組工作。